《初度戏题》
明代·袁宏道

碌碌复碌碌，浮生如转毂。帝宏匝地罗，人窘弥天狱。

堕地三十载，强半是颦䠞。算喜无十星，量愁有千斛。

十五岁以前，师傅苦拘束。朝愁日上舂，暮愁书难读。

十五岁以后，龟手事场屋。儒中卞去头，宦网又缠足。

千眄得一官，万眄得微禄。谁知徼五斗，妻子转枵腹。

颜色低上官，肝肠枯案牍。举止动得过，憎恚若相触。

月不十回圆，酒无三朝熟。来者不可知，去者不可赎。

欲留色枯槁，欲归心彳亍。一病觉昨非，万仞遂黄鹄。

勿以径寸荣，易兹寻丈辱。

作者简介：袁宏道（1568～1610）明代文学家，字中郎，又字无学，号石公，又号六休。汉族，荆州公安（今属湖北公安）人。宏道在文学上反对“文必秦汉，诗必盛唐”的风气，提出“独抒性灵，不拘格套”的性灵说。与其兄袁宗道、弟袁中道并有才名，合称“公安三袁”。